Държавен вестник, бр. 26, 2018 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  26
и към Европейския паричен съюз остават 
приоритетни цели на България. Страната ни 
продължава активно да участва в колектив-
ните усилия на държавите – членки на ЕС, 
за координирано и ефективно провеждане 
на политики и прилагане на инструменти в 
сферата на международните отношения. От 
съществено значение е Общата политика 
за сигурност и отбрана да се развива и да 
допринася за укрепване на трансатлантиче-
ското сътрудничество. Страната ни развива 
национален капацитет за участие в общата 
външна политика и политика на сигурност 
на ЕС, включително в операции и мисии за 
управление на кризи. Република България 
ще засилва приноса и отговорностите си в 
политиката на разширяване на ЕС. В рам-
ките на Европейската политика за съседство 
тя ще се стреми към балансиран подход към 
източните и южните съседи на ЕС, който да 
води до укрепване на неговите позиции като 
глобален фактор за сигурност. От същест-
вено значение е прилагането на Глобалната 
стратегия за външна политика и политика за 
сигурност на Европейския съюз. Във времевия 
хоризонт на тази стратегия България следва 
да съдейства за изграждането на Европейски 
отбранителен съюз. Едновременно с това е 
необходимо постигането на нови ангажименти 
на държавите – членки на ЕС, по отношение 
на солидарността, които да обхванат и сектора 
отбрана и защита на външните граници на ЕС.
147. Стратегическа цел е укрепването на 
единството на евро-атлантическата общност и 
утвърждаването на водещата є роля в областта 
на сигурността в Европа и в света. Трансатлан-
тическите отношения на Република България 
се развиват хармонично и балансирано с цел 
осъществяване на приоритетите в областта 
на външната политика и сигурността.
148. Република България активно участва 
във формирането и осъществяването на от-
ношенията на ЕС и НАТО с Руската федера-
ция, като се придържа към позицията, че е 
необходимо прилагането на цялостен подход 
към взаимоотношенията по въпросите на си-
гурността и сътрудничеството при зачитане на 
целите, принципите и ценностите, залегнали 
в Устава на ООН, в Договора за Северноат-
лантическия съюз, Договора за ЕС, Статута 
на Съвета на Европа и в основополагащите 
документи на ОССЕ.
149. Особено значение за икономическото, 
техническото и технологичното развитие на 
страната ще има развитието на взаимноиз-
годно сътрудничество с водещи в различните 
сектори държави.
150. Република България активно под-
крепя европейската и евро-атлантическата 
интеграция на държавите от Западните 
Балкани при изпълнението на съответните 
критерии. Външната ни политика е насочена 
към неутрализиране на риска от възникване 
на междуетнически конфликти. Страната ни 
насърчава укрепването на институциите на 
демокрацията, пазарната икономика, гаран-
тирането и защитата на правата на човека, 
включително на гражданите, принадлежащи 
към малцинствени общности. Особено внима-
ние се отделя на установяването на стабилни и 
трайни добросъседски отношения и на тяхното 
предефиниране на основата на съвременните 
европейски принципи и ценности.
151. В Черноморския регион Република Бъл-
гария се стреми към активна роля в двустра-
нен и многостранен план в подкрепа на мира 
и сигурността в района, в т. ч. енергийната 
сигурност, и за реализирането на икономи-
чески програми и инфраструктурни проекти 
с регионално и общоевропейско значение в 
контекста на националните ни приоритети 
и направленията за дейност на ЕС и НАТО.
152. Република България съдейства на 
международната общност в усилията за ус-
тановяване на траен мир в Близкия изток и 
за неутрализиране на заплахи в областта на 
тероризма, екстремизма и разпространението 
на ОМУ. Страната ни подкрепя близкоизточния 
мирен процес и дава своя принос за разши-
ряване ролята на ЕС в региона. Развиваме 
традиционните и установяваме нови контак-
ти в сферата на икономиката, политиката и 
междучовешките отношения.
153. Република България продължава да 
участва пряко в усилията на международ-
ната общност за неутрализиране на свърза-
ните с негативните процеси в Афганистан 
транснационални заплахи, като тероризъм, 
наркотрафик, организирана престъпност и 
нелегална миграция. Страната ни участва във 
всеобхватните усилия за трайно укрепване на 
сигурността, стабилността и икономическото 
възстановяване на Афганистан.
154. Република България участва в сът­
рудничеството в рамките на НАТО и ЕС, в 
областта на неразпространението на ОМУ, 
разоръжаването и контрола на въоръжени-
ята. Тя провежда политика в областта на 
експортния контрол при спазване на поетите 
външнополитически ангажименти и отчитай-
ки наложените международни санкции по 
линия на ООН, ЕС и ОССЕ.
155. Република България подкрепя усилията 
на организации на чуждестранни граждани от 
български произход за запазване на тяхната 
културна идентичност. Нов акцент във външно-
политическата дейност на страната е активната 
защита и предоставянето на консулски и други 
услуги на бързоувеличаващите се български 
общности във все по-голям брой страни.
156. В изпълнение на стратегическите си 
цели в областта на външната политика и си-
гурността Република България ще продължи 
да развива и усъвършенства професионална 
дипломатическа служба, притежаваща необхо-
димите материални, човешки, технологични и 
финансови ресурси, за да се справи с нараст­
ващите отговорности и задачи в двустранен 
и в многостранен план.